Alpes
Vide etiam paginam discretivam: Alpes (discretiva). Alpes (-ium, f) (nomen adiectivum: Alpinus) (Theodisce Alpen, Italice Alpi, Francice Alpes, Occitane Aups et Alps, Rhaetice Alps, Slovenice Alpe) sunt unus ex magnis montium perpetuorum systematibus Europae, qui ab Austria et Slovenia in oriente, per Italiam, Helvetiam, Lichtenstenum, et Germaniam ad Franciam in occidente patet. Incolae Alpici appellantur. Alpibus est altissimus Europae mons, Rupes Alba, quae circa 4810 metrorum alta partem finis Italiae et Franciae definit. Omnes principalia Alpium cacumina inter quinque civitates hodie digeruntur: Franciam, Italiam, Helvetiam, Austriam, Sloveniam. Etiam in Germania meridiana sunt aliqui Alpium montes.